62016TJ0643_RES
(Zadeva T‑643/16)
Gamaa Islamya Egipt
proti
Svetu Evropske unije
Sodba Splošnega sodišča (prvi senat) z dne 10. aprila 2019
„Skupna zunanja in varnostna politika – Posebni omejevalni ukrepi, sprejeti proti osebam, skupinam in subjektom zaradi boja proti terorizmu – Zamrznitev sredstev – Možnost, da je organ tretje države opredeljen za pristojni organ v smislu Skupnega stališča 2001/931/SZVP – Dejanska podlaga odločb o zamrznitvi sredstev – Obveznost obrazložitve – Overitev aktov Sveta“
Skupna zunanja in varnostna politika – Posebni omejevalni ukrepi zoper nekatere osebe in organizacije v okviru boja proti terorizmu – Sklep o zamrznitvi sredstev – Sprejetje ali ohranitev na podlagi nacionalne odločbe o zamrznitvi sredstev – Organ, pristojen za sprejetje navedene nacionalne odločbe – Pojem – Organ tretje države – Vključitev
(Skupno stališče Sveta 2001/931, člen 1(4))
(Glej točki 81 in 82.)
Skupna zunanja in varnostna politika – Posebni omejevalni ukrepi zoper nekatere osebe in organizacije v okviru boja proti terorizmu – Sklep o zamrznitvi sredstev – Sprejetje ali ohranitev na podlagi nacionalne odločbe o zamrznitvi sredstev, ki jo je sprejel organ tretje države – Dopustnost – Zahteva – Nacionalna odločba, sprejeta ob spoštovanju pravice do obrambe in pravice do učinkovitega sodnega varstva – Obveznost preverjanja, ki jo ima Svet – Obveznost obrazložitve – Obseg
(Skupno stališče Sveta 2001/931, člen 1(4))
(Glej točke od 85 do 88 in 133.)
Pravo Unije – Načela – Pravica do obrambe – Sklep o zamrznitvi sredstev, sprejet v zvezi z nekaterimi osebami in subjekti, osumljenimi terorističnih dejanj – Obveznosti Sveta – Obvestitev zadevne osebe o obremenilnih dokazih in pravica do izjave – Obseg
(Skupno stališče Sveta 2001/931, člen 1(4))
(Glej točki 93 in 94.)
Skupna zunanja in varnostna politika – Posebni omejevalni ukrepi zoper nekatere osebe in organizacije v okviru boja proti terorizmu – Sklep o zamrznitvi sredstev – Sprejetje ali ohranitev na podlagi nacionalne odločbe o uvedbi preiskave, pregona ali obsodbe – Organ, pristojen za sprejetje navedene nacionalne odločbe – Pojem – Upravni organ – Vključitev – Pogoji
(Skupno stališče Sveta 2001/931, člen 1(4))
(Glej točke od 110 do116.)
Skupna zunanja in varnostna politika – Posebni omejevalni ukrepi zoper nekatere osebe in organizacije v okviru boja proti terorizmu – Sklep o zamrznitvi sredstev – Sprejetje ali ohranitev na podlagi nacionalne odločbe o uvedbi preiskave, pregona ali obsodbe – Neobstoj obveznosti nacionalne odločbe v okviru kazenskega postopka stricto sensu – Pogoji
(Skupno stališče Sveta 2001/931, člen 1(4))
(Glej točke od 119 do 121.)
Skupna zunanja in varnostna politika – Posebni omejevalni ukrepi zoper nekatere osebe in organizacije v okviru boja proti terorizmu – Obveznost lojalnega sodelovanja med državami članicami in institucijami Evropske unije – Sklep o zamrznitvi sredstev – Utemeljitev – Spoštovanje temeljnih pravic – Sodni nadzor – Obseg
(Skupno stališče Sveta 2001/931, člen 1(4))
(Glej točke od 129 do 132.)
Skupna zunanja in varnostna politika – Posebni omejevalni ukrepi zoper nekatere osebe in organizacije v okviru boja proti terorizmu – Obveznost lojalnega sodelovanja med državami članicami in institucijami Evropske unije – Sklep o zamrznitvi sredstev – Sprejetje ali ohranitev na podlagi nacionalne odločbe o uvedbi preiskave, pregona ali obsodbe – Obveznost obrazložitve – Obseg – Nacionalna obsodilna odločba – Neobstoj obveznosti navedbe trdnih in zaupanja vrednih dokazov ali indicev, na katerih temelji nacionalna odločba
(Skupno stališče Sveta 2001/931, člen 1(4))
(Glej točke od 140 do 146 in 148.)
Skupna zunanja in varnostna politika – Posebni omejevalni ukrepi zoper nekatere osebe in organizacije v okviru boja proti terorizmu – Sklep o zamrznitvi sredstev – Ohranitev na podlagi nacionalne odločbe o zamrznitvi sredstev – Nacionalna odločba, ki sama ne omogoča več sklepanja, da še vedno obstaja tveganje za vpletenost v teroristična dejanja – Obveznost Sveta, da upošteva novejša dejstva, iz katerih je razvidno, da še vedno obstaja navedeno tveganje
(Skupno stališče Sveta 2001/931, člen 1(6))
(Glej točke od 154 do 157 in 170.)
Akti institucij – Obrazložitev – Obveznost – Obseg – Sklep o zamrznitvi sredstev, sprejet v zvezi z nekaterimi osebami in subjekti, osumljenimi terorističnih dejanj – Minimalne zahteve
(Člen 296 PDEU)
(Glej točke od 160 do 163 in 173.)
Evropska unija – Sodni nadzor nad zakonitostjo aktov institucij – Posebni omejevalni ukrepi zoper nekatere osebe in organizacije v okviru boja proti terorizmu – Sklep o zamrznitvi sredstev – Ohranitev na podlagi nacionalne odločbe o zamrznitvi sredstev – Obseg nadzora – Nadzor, ki zajema vse elemente, ki so bili upoštevani za dokaz, da še vedno obstaja tveganje za vpletenost v teroristična dejanja
(Člen 296 PDEU; Skupno stališče Sveta 2001/931, člen 1(4) in (6))
(Glej točke 160, 185 in 186.)
Ničnostna tožba – Razlogi – Bistvena kršitev postopka – Kršitev določb Poslovnika Sveta v zvezi z overitvijo njegovih aktov – Zahteva po navedbi škode ali drugih napak, razen neobstoja overitve – Neobstoj
(Člen 297(2), prvi pododstavek, PDEU; Poslovnik Sveta, člen 15)
(Glej točke od 196 do 204, 209, 210, 218, 219, 228 in 229.)
Akti institucij – Obrazložitev – Obveznost – Obseg – Sklep o zamrznitvi sredstev, sprejet v zvezi z nekaterimi osebami in subjekti, osumljenimi terorističnih dejanj – Odločitev in obrazložitev, ki sta v različnih dokumentih – Ločena objava, utemeljena z nujnimi razlogi v splošnem interesu – Domneva overitve nepodpisane obrazložitve – Neobstoj – Obveznost overitve odločitve in obrazložitve
(Člen 296 PDEU; Poslovnik Sveta, člen 15)
(Glej točke od 214 do 216, 222 in 223.)
Povzetek
Splošno sodišče je v sodbi Gamaa Islamiya Egipt/Svet (T‑643/16) z dne 10. aprila 2019 za nične razglasilo več sklepov Sveta (SZVP) o posodobitvi seznama oseb, skupin in subjektov, za katere se uporabljajo členi 2, 3 in 4 Skupnega stališča 2001/931/SZVP o uporabi posebnih ukrepov za boj proti terorizmu (
1
) in več izvedbenih uredb Sveta (EU) o izvajanju člena 2(3) Uredbe (ES) št. 2580/2001 o posebnih omejevalnih ukrepih za nekatere osebe in subjekte zaradi boja proti terorizmu (
2
), sprejetih med julijem 2016 in julijem 2018, v delu, v katerem se ti akti nanašajo na organizacijo Gamaa Islamiya Egipt. (
3
) Iz obrazložitve izpodbijanih aktov izhaja, da vključitev imena tožeče stranke na sporne sezname temelji na štirih nacionalnih odločbah, in sicer odločbi, ki jo je sprejel britanski organ (v nadaljevanju: odločba Home Secretary, ministrstvo za notranje zadeve Združenega kraljestva) in treh odločbah, ki so jih sprejeli ameriški organi.
Glede teh zadnjih sklepov je Splošno sodišče opozorilo, da čeprav pojem „pristojni organ“, uporabljen v členu 1(4) Skupnega stališča 2001/931 (
4
) ni omejen na organe držav članic, ampak lahko načeloma vključuje tudi organe tretjih držav, mora Svet, kadar se opre na odločbo tretje države, predhodno preveriti, ali je bila ta odločba sprejeta ob spoštovanju pravice do obrambe in pravice do učinkovitega sodnega varstva. V obravnavani zadevi je Splošno sodišče v zvezi z dvema od teh odločb razsodilo, da ker ameriški organi glede na obrazložitev v zvezi z izpodbijanimi akti niso bili dolžni zainteresiranim osebam sporočiti obrazložitve svojih odločb ali celo objaviti navedenih odločb, spoštovanje načela pravice do obrambe za te odločbe ni bilo zagotovljeno in zato te odločbe ne morejo biti podlaga za izpodbijane akte. V zvezi s prvo ameriško odločbo je Splošno sodišče nato ugotovilo, da le navedba, da je bila navedena odločba objavljena v uradnem listu Združenih držav, ni bila zadostna, da bi bilo mogoče ugotoviti, da je Svet opravil zahtevani pregled v zvezi s spoštovanjem načela pravice do obrambe v navedeni tretji državi. Splošno sodišče je tako ugotovilo, da obrazložitev v zvezi z ameriškimi odločbami ni bila zadostna, tako da teh odločb ni bilo mogoče uporabiti kot podlago za izpodbijana akta.
Vendar je Splošno sodišče navedlo, da se lahko v izpodbijanih aktih, ker člen 1(4) Skupnega stališča 2001/931 ne zahteva, da akti Sveta temeljijo na več odločbah pristojnih organov, glede vpisa imena tožeče stranke na sporne sezname sklicuje le na odločbo Home Secretary, tako da bi bilo treba tožbo preučiti tako, da je ta preučitev omejena le na izpodbijane akte v delu, v katerem prvotno temeljijo na zadnjenavedeni odločbi.
Splošno sodišče je nato izpodbijane akte razglasilo za nične na eni strani glede na to, da dejstva, ki jih je Svet navedel v obrazložitvi izpodbijanih aktov, ne omogočajo utemeljitve ohranitve imena tožeče stranke na spornih seznamih bodisi zaradi njihove nezadostne obrazložitve bodisi zato, ker ne zadostujejo za utemeljitev takega ukrepa, zlasti ob upoštevanju njihove starosti. Na drugi strani je Splošno sodišče razsodilo, da obrazložitev izpodbijanih aktov, ki je bila sporočena zadevni organizaciji, ni bila overjena s strani Sveta v skladu s členom 297(2), prvi pododstavek, PDEU in členom 15 njegovega poslovnika (
5
). Overitev aktov Sveta je namreč procesna zahteva, ki tretjim osebam omogoča, da preverijo, ali različica, ki je naslovljena nanje, ustreza tisti, ki jo je sprejela ta institucija, in ki zagotavlja spoštovanje načela pravne varnosti. Ker se to načelo pravne varnosti nanaša tudi na akte Sveta, morajo biti ti overjeni, čeprav Svet ni kolegijski organ. Ker sta poleg tega obrazložitev in izrek akta Sveta neločljiva in nedeljiva celota, je treba oba overiti, tudi če sta v različnih dokumentih. Nazadnje, ker overitev pomeni procesno zahtevo, je treba razglasiti ničnost izpodbijanih aktov, ne da bi bilo treba preučiti, ali dokumenti, posredovani tožeči stranki, povsem ustrezajo tistim, ki jih je sprejel Svet.
(
1
)	Skupno stališče Sveta 2001/931/SZVP z dne 27. decembra 2001 o uporabi posebnih ukrepov za boj proti terorizmu (UL, posebna izdaja v slovenščini, poglavje 18, zvezek 1, str. 217).
(
2
)	Uredba sveta (ES) št. 2580/2001 z dne 27. decembra 2001 o posebnih omejevalnih ukrepih za nekatere osebe in subjekte zaradi boja proti terorizmu (UL, posebna izdaja v slovenščini, poglavje 18, zvezek 1, str. 207).
(
3
)	V obravnavani zadevi je bila predlagana razglasitev ničnosti Sklepa Sveta (SZVP) 2016/1136 z dne 12. julija 2016 (UL 2016, L 188, str. 21) in Izvedbene uredbe Sveta (EU) 2016/1127 z dne 12. julija 2016 (UL 2016, L 188, str. 1), Sklepa Sveta (SZVP) 2017/154 z dne 27. januarja 2017 (UL 2017, L 23, str. 21) in Izvedbene uredbe Sveta (EU) 2017/150 z dne 27. januarja 2017 (UL 2017, L 23, str. 3), Sklepa Sveta (SZVP) 2017/1426 z dne 4. avgusta 2017 (UL 2017, L 204, str. 95) in Izvedbene uredbe Sveta (EU) 2017/1420 z dne 4. avgusta 2017 (UL 2017, L 204, str. 3), Sklepa Sveta (SZVP) 2018/475 z dne 21. marca 2018 (UL 2017, L 79, str. 26) in Izvedbene uredbe Sveta (EU) 2018/468 z dne 21. marca 2018 (UL 2018, L 79, str. 7), Sklepa Sveta (SZVP) 2018/1084 z dne 30. julija 2018 (UL 2018, L 194, str. 144) in Izvedbene uredbe Sveta (EU) 2018/1071 z dne 30. julija 2018 (UL 2018, L 194, str. 23).
(
4
)	Na podlagi te določbe so seznami o zamrznitvi sredstev sestavljeni na podlagi natančnih podatkov ali elementov iz spisa, ki dokazujejo, da je odločitev glede oseb in subjektov sprejel pristojni organ, ne glede na to, ali gre za začetek preiskave ali pregon zaradi terorističnega dejanja, poskusa ali omogočanja takega dejanja ali sodelovanja pri njem s podlago na trdnih in zaupanja vrednih dokazih ali indicih ali obsodbe za taka dejanja.
(
5
)	Poslovnik Sveta, kakor je bil sprejet s Sklepom 2009/937/EU z dne 1. decembra 2009 (UL 2009, L 325, str. 35).